ddrg/super_eurlex huggingface dataset:
KOMISSION ASETUS (ETY) N:o 886/87, annettu 27 päivänä maaliskuuta 1987, jäsenvaltioiden syötäväksi tarkoitettujen omenoiden tuontia koskevien tietojen antamisesta komissiolle



Virallinen lehti nro L 085 , 28/03/1987 s. 0016 - 0016

Suomenk. erityispainos Alue 3 Nide 23 s. 0075

Ruotsink. erityispainos Alue 3 Nide 23 s. 0075



KOMISSION ASETUS (ETY) N:o 886/87, annettu 27 päivänä maaliskuuta 1987, jäsenvaltioiden syötäväksi tarkoitettujen omenoiden tuontia koskevien tietojen antamisesta komissiolle EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1351/86() , ja erityisesti sen 38 artiklan 1 kohdan, sekä katsoo, että syötäväksi tarkoitettujen omenoiden tuonnin kasvun ja sellaisten vuoden 1987 näkymien takia, jotka uhkaavat aiheuttaa häiriöitä jo nyt vaikeuksissa olevilla markkinoilla, olisi voitava seurata säännöllisesti ja erittäin nopeasti kolmansista maista lähtöisin olevan tuonnin kehitystä, liittymisasiakirjan 144 ja 280 artiklan mukaisesti Espanja ja Portugali voivat soveltaa määrällisiä rajoituksia kyseisten tuotteiden tuontiin kolmansista maista; tästä syystä ei ole aiheellista soveltaa tuontia koskevia tiedotustoimenpiteitä näissä maissa, Belgian ja Luxemburgin talousliittoa (UEBL) pidetään tilastollisesti yhtenä alueena; komissiolle välitettävien tiedoksiantojen osalta sitä on syytä pitää yhtenä jäsenvaltiona, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden on annettava komissiolle tiedoksi: vapaaseen liikkeeseen laskettujen yhteisen tullitariffin alanimikkeeseen 08.06 A II kuuluvien syötäväksi tarkoitettujen omenoiden määrät ja arvot, - Nimexe-nimikkeistön mukaisesti ja - alkuperämaittain. Ilmoitukset on tehtävä seuraavan aikataulun mukaisesti: - maanantaisin, tiistaisin ja keskiviikkoisin vapaaseen liikkeeseen laskettujen syötäväksi tarkoitettujen omenoiden osalta joka perjantai, - torstaisin, perjantaisin, lauantaisin ja sunnuntaisin vapaaseen liikkeeseen laskettujen syötäväksi tarkoitettujen omenoiden osalta joka tiistai. Jos jonakin edellä tarkoitettuna ajankohtana ei lasketa tuotteita vapaaseen liikkeeseen, kyseisen jäsenvaltion on ilmoitettava asiasta komissiolle edellä mainittuina päivinä lähetetyllä teleksillä. 2 artikla 1. Tätä asetusta sovellettaessa Belgian ja Luxemburgin talousliittoa pidetään yhtenä jäsenvaltiona. 2. Tämän asetuksen säännöksiä ei sovelleta Espanjaan eikä Portugaliin. 3 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1987. Komission puolesta Frans ANDRIESSEN Varapuheenjohtaja () EYVL N:o L 118, 20.5.1972, s. 1 () EYVL N:o L 119, 8.5.1986, s. 46
KOMISSION ASETUS (ETY) N:o 1028/87, annettu 9 päivänä huhtikuuta 1987, vuoden 1983 kansainvälisen kahvisopimuksen alkuperätodistusjärjestelmän täytäntöönpanopäivästä yhteisössä jätettäessä kiintiöitä väliaikaisesti soveltamatta



Virallinen lehti nro L 097 , 10/04/1987 s. 0025 - 0025

Suomenk. erityispainos Alue 2 Nide 4 s. 0245

Ruotsink. erityispainos Alue 2 Nide 4 s. 0245



KOMISSION ASETUS (ETY) N:o 1028/87, annettu 9 päivänä huhtikuuta 1987, vuoden 1983 kansainvälisen kahvisopimuksen alkuperätodistusjärjestelmän täytäntöönpanopäivästä yhteisössä jätettäessä kiintiöitä väliaikaisesti soveltamatta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vuoden 1983 kansainvälisen kahvisopimuksen alkuperätodistusjärjestelmän soveltamisesta jätettäessä kiintiöitä väliaikaisesti soveltamatta 26 päivänä tammikuuta 1987 annetun neuvoston asetuksen (ETY) N:o 678/87(1) ja erityisesti sen 4 artiklan, sekä katsoo, että kansainvälisen kahvijärjestön toimeenpaneva komitea on 20-24 päivänä tammikuuta 1986 pitämässään kokouksessa päättänyt jättää väliaikaisesti soveltamatta kiintiöitä 19 päivästä helmikuuta 1986, ja edellä mainitut säännökset olisi näin ollen pantava täytäntöön, ON ANTANUT TÄMÄN ASETUKSEN: 1 artikla Vuoden 1983 kansainvälisen kahvisopimuksen täytäntöön panemiseksi on neuvoston asetuksen (ETY) N:o 678/87 säännöksiä sovellettava 16 päivästä maaliskuuta 1987. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä huhtikuuta 1987. Komission puolesta Lorenza NATALI Varapuheenjohtaja (1) EYVL N:o L 69, 12.3.1987, s. 1
KOMISSION ASETUS (ETY) N:o 1208/87, annettu 30 päivänä huhtikuuta 1987, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta



Virallinen lehti nro L 115 , 01/05/1987 s. 0026 - 0026

Suomenk. erityispainos Alue 3 Nide 23 s. 0129

Ruotsink. erityispainos Alue 3 Nide 23 s. 0129



KOMISSION ASETUS (ETY) N:o 1208/87, annettu 30 päivänä huhtikuuta 1987, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76(), sellaisena kuin se on viimeksi muutettuna asetuksella (ETY) N:o 1071/77(), ja erityisesti sen 2 artiklan 4 kohdan, sekä katsoo, että komission asetuksen (ETY) N:o 1799/76(), sellaisena kuin se on viimeksi muutettuna asetuksella (ETY) N:o 2888/86(), 9 artiklan 1 kohdassa säädetään, että öljypellavan tuottajien on jätettävä satoilmoituksensa viimeistään 31 päivänä joulukuuta kunakin vuonna; hallinnollisen käytännön vuoksi 15 päivä joulukuuta olisi sopivampi määräpäivä, asetuksen (ETY) N:o 1799/76 17 artiklan 1 kohdassa säädetään, että tuottajajäsenvaltioiden on toimitettava komissiolle tiedoksi korjatut pellava-alat viimeistään 31 päivänä joulukuuta kunakin vuonna; tämän määräpäivän säilyttäminen ei jättäisi tuottajajäsenvaltioille tarpeeksi aikaa tietojen kokoamiseen tuottajien satoilmoitusten perusteella; tämän vuoksi olisi muutettava asetuksen (ETY) N:o 1799/76 17 artiklan 1 kohta, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1799/76 seuraavasti: 1) Korvataan 9 artiklan 1 kohta seuraavasti: "1. Jokaisen öljypellavan tuottajan on jätettävä satoilmoitus viimeistään 15 päivänä joulukuuta kunakin vuonna." 2) Korvataan 17 artiklan 1 kohdassa ilmaisu "31 päivänä joulukuuta" ilmaisulla "15 päivänä helmikuuta". 2 artikla Tämä asetus tulee voimaan 1 päivänä elokuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1987. Komission puolesta Frans ANDRIESSEN Varapuheenjohtaja () EYVL N:o L 67, 15.3.1976, s. 29 () EYVL N:o L 129, 25.5.1977, s. 7 () EYVL N:o L 201, 27.7.1976, s. 14 () EYVL N:o L 267, 19.9.1986, s. 12
KOMISSION ASETUS (ETY) N:o 1238/87, annettu 4 päivänä toukokuuta 1987, maailmanmarkkinahintojen määrittämistä koskevista yksityiskohtaista säännöistä herneiden, härkäpapujen ja makeiden lupiinien alalla annetun asetuksen (ETY) N:o 2049/82 muuttamisesta



Virallinen lehti nro L 117 , 05/05/1987 s. 0009 - 0009

Suomenk. erityispainos Alue 3 Nide 23 s. 0130

Ruotsink. erityispainos Alue 3 Nide 23 s. 0130



KOMISSION ASETUS (ETY) N:o 1238/87, annettu 4 päivänä toukokuuta 1987, maailmanmarkkinahintojen määrittämistä koskevista yksityiskohtaista säännöistä herneiden, härkäpapujen ja makeiden lupiinien alalla annetun asetuksen (ETY) N:o 2049/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on viimeksi muutettuna asetuksella (ETY) N:o 3127/86(), ja erityisesti sen 3 artiklan 7 kohdan ja 4 artiklan 3 kohdan, sekä katsoo, että komission asetuksen (ETY) N:o 2049/82(), sellaisena kuin se on viimeksi muutettuna asetuksella (ETY) N:o 3319/85(), 1, 3 a ja 4 artiklassa viitataan maailmanmarkkinoiden "keskihintoihin"; sana "keski-" poistettiin tästä ilmaisusta asetuksella (ETY) N:o 1431/82 ja herneitä, härkäpapuja ja makeita lupiineja koskevien erityistoimenpiteiden yleisistä säännöistä 19 päivänä heinäkuuta 1982 annetulla neuvoston asetuksella (ETY) N:o 2036/82(), sellaisena kuin se on viimeksi muutettuna asetuksella (ETY) N:o 3527/86(); tämän vuoksi asetusta (ETY) N:o 2049/82 olisi tarkistettava, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen (ETY) N:o 2049/82 1 artiklan 1 ja 2 kohdasta, 3 a artiklan 1 ja 2 kohdasta sekä 4 artiklan 1 kohdasta sana "keski-". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä toukokuuta 1987. Komission puolesta Frans ANDRIESSEN Varapuheenjohtaja () EYVL N:o L 162, 12.6.1982, s. 28 () EYVL N:o L 292, 16.10.1986, s. 1 () EYVL N:o L 219, 28.7.1982, s. 36 () EYVL N:o L 317, 28.11.1985, s. 15 () EYVL N:o L 219, 28.7.1982, s. 1 () EYVL N:o L 326, 21.11.1986, s. 1
Neuvoston asetus (Euratom, EHTY, ETY) N:o 1307/87, annettu 11 päivänä toukokuuta 1985, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille, annetun asetuksen (EHTY, ETY, Euratom) N:o 300/76 muuttamisesta



Virallinen lehti nro L 124 , 13/05/1987 s. 0006 - 0006

Suomenk. erityispainos Alue 1 Nide 2 s. 0071

Ruotsink. erityispainos Alue 1 Nide 2 s. 0071



NEUVOSTON ASETUS (EURATOM, EHTY, ETY) N:o 1307/87, annettu 11 päivänä toukokuuta 1985, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille, annetun asetuksen (EHTY, ETY, Euratom) N:o 300/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68() ja muutettu viimeksi asetuksella (Euratom, EHTY, ETY) N:o 793/87 (), ja erityisesti mainittujen henkilöstösääntöjen 56 a artiklan toisen alakohdan, ottaa huomioon henkilöstösääntökomitean lausunnon jälkeen tehdyn komission ehdotuksen, sekä katsoo, että Euroopan yhteisöjen virallista lehteä on toimitettava jatkuvasti, jotta taataan lehden riittävä jakelu sopivin määräajoin. Tästä toimittamisesta vastaavat virkamiehet työskentelevät tämän vuoksi yöllä joka viidennen viikon lauantait, sunnuntait ja juhlapäivät mukaan lukien, ja näissä olosuhteissa olisi saatettava asetus (EHTY, ETY, Euratom) N:o 300/76 (), sellaisena kuin se on viimeksi muutettuna asetuksella (ETY, Euratom, EHTY) N:o 3856/86 (), koskemaan kyseistä henkilöstöä, ON ANTANUT TÄMÄN ASETUKSEN: 1 artikla Muutetaan asetuksen (EHTY, ETY, Euratom) N:o 300/76 1 artiklan 1 kohtaa seuraavasti: 1) Korvataan ilmauksen «teleksi» jälkeen ja luetelmakohtien edellä ensimmäisen alakohdan osa seuraavasti: «tai Euroopan yhteisöjen virallisen lehden toimituksessa ja joka hoitaa tehtäviään keskeytyksettä tai vuorotyössä virkamiesten henkilöstösääntöjen 56 a artiklan mukaisesti, on oikeus korvaukseen seuraavasti:»2) Lisätään ensimmäisen luetelmakohdan jälkeen seuraava luetelmakohta: «- 12 641 Belgian frangia, jos hän hoitaa tehtäviään kaksivuorotyössä, joista toinen vuoro on yöllä, lauantait, sunnuntait ja viralliset vapaapäivät mukaan lukien.» 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 1987. Neuvoston puolesta Puheenjohtaja M. EYSKENS () EYVL N:o L 56, 4.3.1968, s. 1 () EYVL N:o L 79, 21.3.1987, s. 1 () EYVL N:o L 38, 13.2.1976, s. 1 () EYVL N:o L 359, 19.12.1986, s. 5
Virallinen lehti nro L 143 , 03/06/1987 s. 0005 - 0012



NEUVOSTON ASETUS (ETY) N:o 1580/87, annettu 2 päivänä kesäkuuta 1987, Euroopan talousyhteisön ja Gambian tasavallan hallituksen välisen Gambian edustalla harjoitettavaa kalastusta koskevan sopimuksen tekemisestä ja sen soveltamista koskevien säännösten antamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan ja erityisesti sen 155 artiklan 2 kohdan b alakohdan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että yhteisö ja Gambia ovat neuvotelleet ja parafoineet Gambian edustalla harjoitettavaa kalastusta koskevan sopimuksen, jossa määrätään yhteisön kalastajien uusista kalastusmahdollisuuksista Gambian tasavallan suvereniteettiin ja lainkäyttövaltaan kuuluvilla vesialueilla, liittymisasiakirjan 155 artiklan 2 kohdan b alakohdan perusteella neuvoston on määritettävä asianmukaiset yksityiskohtaiset säännöt tapauskohtaisesti Kanariansaarten kaikkien tai joidenkin etujen huomioon ottamiseksi tehdessään päätöksiä erityisesti kolmansien maiden kanssa tehtävien kalastussopimusten osalta; olisi määritettävä kyseistä erityistapausta koskevat yksityiskohtaiset säännöt, ja tämän sopimuksen hyväksyminen on yhteisön etujen mukaista, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Gambian tasavallan hallituksen välinen Gambian edustalla harjoitettavaa kalastusta koskeva sopimus. Sopimusteksti on tämän asetuksen liitteenä. 2 artikla Kanariansaarten etujen huomioon ottamiseksi sopimusta sekä sen soveltamisessa tarvittavia yhteistä kalastuspolitiikkaa koskevia kalavarojen säilyttämiseen ja hoitoon liittyviä säännöksiä sovelletaan käsitteen "alkuperätuotteet" määritelmästä ja yhteisön tullialueen, Ceutan ja Melillan sekä Kanariansaarten väliseen kauppaan sovellettavista hallinnollisista yhteistyömenetelmistä 24 päivänä helmikuuta 1986 annetun neuvoston asetuksen (ETY) N:o 570/86() liitteessä I olevassa alaviitteessä 6 määriteltyjen edellytysten mukaisesti myös Espanjan lipun alla purjehtiviin aluksiin, jotka on merkitty pysyvästi Kanariansaarten toimivaltaisten viranomaisten paikallisrekistereihin (`registros de base`). 3 artikla Neuvoston puheenjohtaja tekee sopimuksen 17 artiklassa määrätyn ilmoituksen. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 2 päivänä kesäkuuta 1987. Neuvoston puolesta Puheenjohtaja Ph. MAYSTADT () EYVL N:o C 42, 20.2.1987, s. 10 () Lausunto on annettu 15 päivänä toukokuuta 1987. () EYVL N:o L 56, 1.3.1986, s. 1
Neuvoston asetus (ETY) N:o 1708/87, annettu 15 päivänä kesäkuuta 1987, Euroopan talousyhteisön ja Seychellien tasavallan välisen Seychellien edustalla harjoitettavaa kalastusta koskevan sopimuksen tekemisestä



Virallinen lehti nro L 160 , 20/06/1987 s. 0001 - 0010

Suomenk. erityispainos Alue 4 Nide 3 s. 0022

Ruotsink. erityispainos Alue 4 Nide 3 s. 0022



NEUVOSTON ASETUS (ETY) N:o 1708/87, annettu 15 päivänä kesäkuuta 1987, Euroopan talousyhteisön ja Seychellien tasavallan välisen Seychellien edustalla harjoitettavaa kalastusta koskevan sopimuksen tekemisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen(), ottaa huomioon Euroopan parlamentin lausunnon, sekä katsoo, että Seychellien tasavalta on sanonut irti Brysselissä 23 päivänä toukokuuta 1985 allekirjoitetun Euroopan talousyhteisön ja Seychellien tasavallan välisen Seychellien edustalla harjoitettavaa kalastusta koskevan sopimuksen() sen ensimmäisen kolmivuotisen soveltamiskauden päättyessä, yhteisö ja Seychellien tasavalta ovat sopimuksen 12 artiklan mukaisesti neuvotelleet määrittääkseen sopimukseen tehtävät muutokset, ja näiden neuvottelujen jälkeen parafoitiin 3 päivänä joulukuuta 1986 uusi sopimus; on yhteisön etujen mukaista hyväksyä kyseinen sopimus, ON ANTANUT TÄMÄN ASETUKSEN: 1 artikla Euroopan talousyhteisön ja Seychellien tasavallan välinen Seychellien edustalla harjoitettavaa kalastusta koskeva sopimus hyväksytään yhteisön puolesta. Sopimusteksti on tämän asetuksen liitteenä. 2 artikla Neuvoston puheenjohtajalla on valtuutus nimetä henkilöt, jotka on valtuutettu allekirjoittamaan sopimus yhteisöä sitovasti(). 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 15 päivänä kesäkuuta 1987. Neuvoston puolesta Puheenjohtaja P. DE KEERSMAEKER () EYVL N:o C 81, 28.3.1987, s. 7 () EYVL N:o L 149, 8.6.1985, s. 1 () Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
Neuvoston asetus (ETY) N:o 1892/87, annettu 2 päivänä heinäkuuta 1987, naudanliha-alan markkinahintojen toteamisesta



Virallinen lehti nro L 182 , 03/07/1987 s. 0029 - 0029

Suomenk. erityispainos Alue 3 Nide 23 s. 0216

Ruotsink. erityispainos Alue 3 Nide 23 s. 0216



NEUVOSTON ASETUS (ETY) N:o 1892/87, annettu 2 päivänä heinäkuuta 1987, naudanliha-alan markkinahintojen toteamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna asetuksella (ETY) N:o 467/87(), ja erityisesti sen 6 artiklan 4 kohdan, ottaa huomioon komission ehdotuksen(), sekä katsoo, että asetuksessa (ETY) N:o 1208/81() säädetään yhteisön täysikasvuisten nautojen ruhojen luokitusasteikosta, jonka perusteella markkinahinnat todetaan teuraspainona; asetuksella (ETY) N:o 1202/82() jäsenmaita kehotettiin toteamaan hinnat markkinointivuoden 1986/1987 loppuun samanaikaisesti elopainona ja teuraspainona; koska on huomattu näiden kahden hinnanmääritystavan edut, niiden soveltamista olisi jatkettava markkinointivuoden 1986/1987 jälkeen, ON ANTANUT TÄMÄN ASETUKSEN: 1 artikla Jäsenvaltioiden on todettava hinnat asetuksessa (ETY) N:o 1208/81 säädettyyn yhteisön täysikasvuisten nautojen ruhojen luokitusasteikkoon perustuen samanaikaisesti soveltamansa menetelmän kanssa asetuksen (ETY) N:o 805/68 12 artiklan 6 kohdan mukaisesti tämän asetuksen voimaantulopäivänä. 2 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 805/68 27 artiklassa säädettyä menettelyä noudattaen. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1987. Neuvoston puolesta Puheenjohtaja K. E. TYGESEN () EYVL N:o L 148, 28.6.1968, s. 24 () EYVL N:o L 48, 17.2.1987, s. 1 () EYVL N:o C 89, 3.4.1987, s. 49 () EYVL N:o L 123, 7.5.1981, s. 3 () EYVL N:o L 140, 20.5.1982, s. 35
Komission asetus (ETY) N:o 1997/87, annettu 7 päivänä heinäkuuta 1987, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta tomaattien osalta



Virallinen lehti nro L 188 , 08/07/1987 s. 0029 - 0029

Suomenk. erityispainos Alue 3 Nide 24 s. 0018

Ruotsink. erityispainos Alue 3 Nide 24 s. 0018



KOMISSION ASETUS (ETY) N:o 1997/87, annettu 7 päivänä heinäkuuta 1987, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta tomaattien osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1926/87(), ja erityisesti sen 16 artiklan 4 kohdan, sekä katsoo, että komission asetuksessa (ETY) N:o 3587/86() vahvistetaan ostohintoihin sovellettavat muuntokertoimet niiden tuotteiden osalta, jotka ovat kaupallisilta ominaisuuksiltaan erilaisia kuin perushinnan vahvistamisessa käytetty tuote, asetuksen (ETY) N:o 1035/72 15 artiklan 3 kohdan nojalla voidaan tomaattien osalta toteuttaa elo- ja syyskuun aikana vetäytymisiä sellaisten tuotteiden suhteen, jotka eivät täytä laatuvaatimuksissa vahvistettuja pakkausta ja pakkaamista koskevia vaatimuksia; tällöin hinnat, joilla tuotteet vedetään markkinoilta, lasketaan soveltamalla erityisiä mukautuskertoimia, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3587/86 liite II seuraavasti: 1) Otsikosta "Tomaatit (pakkauksessa)" poistetaan sana "(pakkauksessa)". 2) Lisätään d alakohta seuraavasti: "d) pakkaamistapa: " P enintään 15 kg:n nettopakkauksissa 1,00 "Vain elo- ja syyskuun osalta asetuksen (ETY) N:o 1035/72 15 artiklan 3 kohdan mukaisesti: " P suuremmassa kuin 15 kg:n nettopak " P kauksessa tai irtotavarana kuljetus " P välineessä 0,80". 2 artikla Tämä asetus tulee voimaan 1 päivänä elokuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä heinäkuuta 1987. Komission puolesta Frans ANDRIESSEN Varapuheenjohtaja ()()() () EYVL N:o L 118, 20.5.1972, s. 1 () EYVL N:o L 183, 3.7.1987 () EYVL N:o L 334, 27.11.1986, s. 1